નવી દિલ્હી: અર્થવ્યવસ્થાના મુદ્દા પર એક દિવસ પહેલા યશવંત સિંહાના વિચારોનું સમર્થન કર્યા બાદ ભાજપના નેતા શત્રુધ્ન સિંહાએ શુક્રવારે વડાપ્રધાન નરેન્દ્ર મોદીને આગળ આવવા અને લોકોનો સામનો કરવાની સલાહ આપી. શત્રુધ્નએ એક પછી એક ટ્વીટ કરી કહ્યું કે, ‘આ સાચો સમય છે કે જ્યારે વડાપ્રધાન અને આ લોકતંત્રના પ્રમુખે સામે આવવું જોઈએ અને લોકોનો સામનો કરવો જોઈએ. તેમણે એક સાચી પ્રેસ કોન્ફરન્સમાં સવાલોના જવાબ આપવા જોઈએ.’